Document ID: 32011R0540

IZVEDBENA UREDBA KOMISIJE (EU) št. 540/2011
z dne 25. maja 2011
o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 78(3) Uredbe
po posvetovanju s Stalnim odborom za prehranjevalno verigo in zdravje živali,
ob upoštevanju naslednjega:
(1)
V skladu z Uredbo (ES) št. 1107/2009 se aktivne snovi, ki so vključene v Prilogo I k Direktivi Sveta 91/414/EGS z dne 15. julija 1991 o dajanju fitofarmacevtskih sredstev v promet (2), štejejo kot registrirane z navedeno uredbo.
(2)
Zato je treba za izvajanje Uredbe (ES) št. 1107/2009 sprejeti uredbo s seznamom aktivnih snovi, vključenih v Prilogo I k Direktivi 91/414/ES.
(3)
Pri tem je treba upoštevati, da je člen 83 Uredbe (ES) št. 1107/2009 razveljavil Direktivo 91/414/EGS, zaradi česar so direktive, ki so s spremembo navedene direktive vključile aktivne snovi v Prilogo I k Direktivi 91/414/EGS, zastarele. Vendar se avtonomne določbe teh direktive še naprej uporabljajo -
SPREJELA NASLEDNJO UREDBO:
Člen 1
Aktivne snovi iz Priloge k tej uredbi se štejejo kot registrirane v skladu z Uredbo (ES) št. 1107/2009.
Člen 2
Ta uredba začne veljati na dan po objavi v Uradnem listu Evropske unije.
Uporablja se od 14. junija 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. maja 2011

Labels: 3
6